Syrjinnän seurantajärjestelmän toimeenpano

Asettaminen	
	Sisäasiainministeriö on tänään asettanut Syrjinnän seurantajärjestelmän toimeenpano -hankkeen.	

Toimikausi	
	28.8.2008 - 31.12.2009  	

Tausta	
	Työministeriön asettama laajapohjainen työryhmä valmisteli vuonna 2006 yhteistyössä Euroopan komission kanssa ehdotuksen kansalliseksi syrjinnän seurantajärjestelmäksi (MERA-hanke: Syrjinnän seuranta Suomessa, työhallinnon julkaisu 374/2007). Seurantajärjestelmän kehittäminen liittyy yhdenvertaisuutta koskevan kansallisen ja kansainvälisen (ml. EU) oikeuden täytäntöönpanoon ja sen toimivuuden seuraamiseen. Seurantajärjestelmän toimeenpanon koordinointi annettiin vuoden 2008 alussa tapahtuneen hallintomuutoksen yhteydessä sisäasiainministeriölle.	

Tavoitteet	
	Hankkeen tavoitteena on kansallisen syrjinnän seurantajärjestelmän toimeenpano siten kuin laajapohjainen työryhmä on MERA -hankkeen tuottamassa raportissa ehdottanut.

Toteutettavan järjestelmän tarkoitus on antaa ajantasaista ja objektiivista tietoa syrjinnän määrästä, laadusta, syistä ja seurauksista Suomessa. Syrjintäperusteista mukana ovat etninen alkuperä, ikä, uskonto ja vakaumus, vammaisuus ja seksuaalinen suuntautuneisuus, minkä lisäksi sukupuoli otetaan huomioon moniperusteisen syrjinnän näkökulmasta. 

Ehdotus syrjinnän seurantajärjestelmäksi Suomessa on kolmitasoinen: 1) ajantasaista seurantatietoa (erityisesti oikeus- ja elinolotilastoja sekä tutkimuksia) kerätään ja niistä tiedotetaan omalla internet-sivustolla, 2) tuotetaan ja julkaistaan vuosittain syrjinnän seurantaraportti, ja 3) hallituskausittain tai nelivuotiskausittain laaditaan laajempi yhdenvertaisuustilanteen selvitys.	

Tehtävä	
	Syrjinnän seurantajärjestelmän toimeenpano etenee seuraavasti:

1. Asetetaan Syrjinnän seurantaryhmä, jossa ovat edustettuina keskeiset ministeriöt, järjestöt, työelämän osapuolet, tutkimusta ja tilastoja tuottavat tahot, neuvottelukunnat sekä syrjintäkysymysten valvontaviranomaiset.

2. Julkaistaan vuosittain Syrjintä Suomessa-raportti.

3. Perustetaan www.yhdenvertaisuus.fi -portaalin alle oma sivusto eri tahojen keräämän ajantasaisen syrjinnän seurantatiedon julkistamista varten.

4. Sovitaan eri tahojen kanssa ajantasaisen seurantatiedon keräämisestä ja mahdollisista erillisselvityksistä seurantaryhmän tuella ja ohjauksessa. 

5. Sovitaan valtuutettujen ja työsuojelupiirien kanssa syrjinnän seurantaan ja muuhun yhteistyöhön liittyvistä kysymyksistä.

6. Suunnitellaan toimintamuodot ja menetelmät kerätyn tiedon analysointia ja arviointia varten.

7. Tehdään jatkosuunnitelma vuosille 2010–2013 ottaen huomioon oikeusministeriön yhdenvertaisuustoimikunnan ehdotukset.	

Organisointi	
		
	Syrjinnän seurantajärjestelmän toimeenpanosta vastaa sisäasiainministeriön oikeusyksikkö yhteistyössä syrjinnän seurantaryhmän kanssa. Oikeusyksikkö toteuttaa tarjouskilpailun ja valitsee vuotuisen syrjintäraportin laatimisesta vastuussa olevan tahon tarjousten perusteella. Oikeusyksikkö vastaa myös muiden mahdollisten hankkeessa tehtävien selvitysten ja raporttien tuottamisesta palveluhankintana tai muutoin. Oikeusyksikkö koordinoi, seurantajärjestelmän toimeenpanon puitteissa, syrjintää koskevan seurantatiedon keräämistä ja julkistamista sekä toimintamuotojen luomista kerätyn tiedon analysointia ja arviointia varten. 

Syrjinnän seurantaryhmä asetetaan kokoonpanoltaan seuraavana:

Puheenjohtaja:
Ylitarkastaja Timo Makkonen, sisäasiainministeriö/oikeusyksikkö

Sihteerit:
Erityisasiantuntija Sinikka Keskinen ja suunnittelija Pasi Päivinen, sisäasiainministe-riö/oikeusyksikkö

Jäsenet ja henkilökohtaiset varajäsenet:
Erityisasiantuntija Anna-Elina Pohjolainen, oikeusministeriö
(Lainsäädäntöneuvos Päivi Pietarinen)

Suunnittelija Mikko Cortés Téllez, opetusministeriö

Ylitarkastaja Sari Haavisto, sisäasiainministeriö/maahanmuutto-osasto
(Ylitarkastaja Juha-Pekka Suomi)

Ylitarkastaja Harri Kukkola, sisäasiainministeriö/poliisiosasto
(Suunnittelija Seija Roivainen)

Ylitarkastaja Pamela Sinclair, sosiaali- ja terveysministeriö/tasa-arvoyksikkö
(Hallitussihteeri Terhi Tulkki)

Ylitarkastaja Olavi Parvikko, sosiaali- ja terveysministeriö/työsuojeluosasto
(Ylitarkastaja Kyösti Waris)

Hallitussihteeri Seija Jalkanen, työ- ja elinkeinoministeriö
(Ylitarkastaja Jan Hjelt)

Lainsäädäntösihteeri Satu Sistonen, ulkoasiainministeriö
(Ulkoasiainsihteeri Janne Jokinen)

Ylitarkastaja Kirsi Häkkinen, Uudenmaan työsuojelupiiri
(Tarkastaja Eila Launonen)

Toimistopäällikkö Rainer Hiltunen, vähemmistövaltuutetun toimisto
(Ylitarkastaja Yrsa Nyman)

Ylitarkastaja Anne Hujala, lapsiasiavaltuutetun toimisto
(Lakimies Johanna Aalto)

Kehittämispäällikkö Simo Mannila, STAKES
(Kehittämispäällikkö Mika Gissler)

Erikoistutkija Kati Rantala, Oikeuspoliittinen tutkimuslaitos OPTULA

Edustaja, Romaniasiain neuvottelukunta
(varajäsen)(edustajat ilmoitetaan 15.9. mennessä)

Puheenjohtaja Kalle Könkkölä, Valtakunnallinen vammaisneuvosto (VANE)
(Ylitarkastaja Sari Loijas)

Lakimies Riitta Myllymäki, Suomen Kuntaliitto

Asiantuntija Mikko Räsänen, Elinkeinoelämän keskusliitto EK
(Asiantuntija Anu Sajavaara)

Lakimies Anu-Tuija Lehto, Suomen ammattiliittojen keskusjärjestö SAK
(Työehtoasiantuntija Nikolas Elomaa)

Anne Nuorgam, Suomen saamelaisten keskusjärjestö
(Ristenrauna Magga)

Pääsihteeri Pirkko Mahlamäki, Vammaisfoorumi

Kirsti Laine, Seksuaalinen tasavertaisuus SETA
(Veikko Halmetoja)

Toiminnanjohtaja Veronica Fellman, Svenska Pensionärsförbundet
(Georg Lång)

Edustaja, Nuorisotutkimusseura
(varajäsen)(edustajat ilmoitetaan 15.9.mennessä)

Hallituksen tiedottaja Isra Lehtinen, Suomen Islamilainen Neuvosto (SINE)
(Hallituksen puheenjohtaja Anas Hajjar)

Selim Selimi, Varsinais-Suomen monikulttuuristen yhdistysten liitto SONDIP
(Edvina Hafizovic)

Tutkija Mikko Joronen, Ihmisoikeusliitto
(Koulutussuunnittelija Milla Aaltonen)

Pakolais- ja maahanmuuttotyön päällikkö Leena-Kaisa Åberg, Suomen Punainen Risti
(Toiminnanjohtaja Pauli Heikkinen)

Väestöntutkimuslaitoksen johtaja Ismo Söderling, Väestöliitto
(Kansainvälisten asioiden päällikkö Hellevi Hatunen)

Seurantaryhmää voidaan tarvittaessa täydentää sellaisilla tahoilla, joiden toimintaan syrjinnän seuranta keskeisellä tavalla liittyy. Seurantaryhmä kokoontuu vähintään kolme kertaa vuodessa, ja voi muodostaa pienempiä työryhmiä eri seuranta- ja suunnittelutehtäviä varten. Seurantaryhmä kuulee asiantuntijoina kulloinkin tarpeellisiksi katsomiaan tahoja.	

Kustannukset ja rahoitus	
	Vuositasolla kustannukset ovat 45 000-50 000 euroa, jota määrärahaa esitetään SM Oikeusyksikön talousarvioon 2009. Rahoitus vuodelle 2008 on varmistettu.	

	Kansliapäällikkö	Ritva Viljanen	

	Hallitusneuvos	Päivi Pekkarinen	

JAKELU	
	Seurantaryhmän puheenjohtaja, jäsenet, varajäsenet ja sihteerit	

TIEDOKSI	
	Sisäasiainministeri Holmlund
Maahanmuutto- ja eurooppaministeri Thors
Erityisavustaja Paatero/SM
Erityisavustaja Bergman/SM
SM/PO
SM/MMO
SM/OikY
Oikeusministeriö
Opetusministeriö
STM/tasa-arvoyksikkö
STM/työsuojeluosasto
Työ- ja elinkeinoministeriö
Ulkoasiainministeriö
Uudenmaan työsuojelupiiri
Vähemmistövaltuutettu
Lapsiasiainvaltuutettu
STAKES
Oikeuspoliittinen tutkimuslaitos
Romaniasiain neuvottelukunta
Valtakunnallinen vammaisneuvosto
Suomen Kuntaliitto
Elinkeinoelämän keskusliitto EK
Suomen ammattiliittojen keskusjärjestö SAK
Suomen saamelaisten keskusjärjestö
Vammaisfoorumi
SETA
Svenska Pensionärsförbundet
Nuorisotutkimusseura
Suomen Islamilainen Neuvosto (SINE)
Varsinais-Suomen monikulttuuristen yhdistysten liitto SONDIP
Ihmisoikeusliitto
Suomen Punainen Risti
Väestöliitto